stanford-oval/wikipedia huggingface dataset:
ג'יי הוסלר
הערות שוליים

1 2 3  Biemiller, Lawrence. "Darwin's Talking Mite." The Chronicle of Higher Education. Volume 49, Issue 40, Page A48. June 13, 2003.
↑  Hosler, Jay. Jay Hosler, Ph.D. [curriculum vita]
↑  "Fine-tooning Science: Juniata Biologist to Create Comic Science Text." Campus News. Juniata College. June 26, 2006. Retrieved on 2007-11-19.
↑  "Pow! Juniata Professors Take On Comic Books and American Culture." Campus News. Juniata College. March 5, 2007. Retrieved on 2007-11-19.
↑  Interview: Cartoonist/Scientist Jay Hosler Answers SciScoop: Science News Forum, posted Feb 28, 2004.
| --- | --- |
בקרת זהויות :  NLI: 987007446582505171  ISNI: 0000 0001 1758 8814  LCCN: no2003126051  NLK: KAC201206631  SUDOC: 188603301  VIAF: 39077598   WorldCat (עם VIAF): 39077598 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יי הוסלר".
בריאן קנדריק

| --- | --- |

קנדריק, אפריל 2019
 לידה:  29 במאי 1979 (בן 45) פיירפקס, וירג'יניה, ארצות הברית
 שם במה:  בריאן קנדריק דה בריאן קנדריק לאונדרו ספאנקי הפינגווין מפיטסבורג ספאנקי
 משקל:  71 ק"ג
 גובה:  1.73 מטר
 מקום מגורים:  ונציה, קליפורניה, ארצות הברית
 לאום:  אמריקאי
 קריירה מקצוענית:  4 באוקטובר 1999 – הווה (25 שנים)
 מאמנים:  אקדמיית ההיאבקות של טקסס ויליאם ריגל טרייסי סמוטרס
 ליגות:  WWE
 תרגילי סיום:  Captain's Hook
 מידע אישי
 בן או בת זוג:  Taylor Matheny (2008–?) 
 
בריאן דייוויד קנדריק (באנגלית: Brian David Kendrick; נולד ב-29 במאי 1979) הידוע יותר בשם הבמה שלו, בריאן קנדריק הוא מתאבק אמריקאי. הוא מוכר בעיקר בשל תקופתו בארגון ההיאבקות WWE.
קנדריק מוכר בעיקר בשל תקופתו בארגוני ההיאבקות World Wrestling Entertainment‏ (WWE), שבו היה אלוף ה-WWE במשקל קל, אלוף הזוגות של ה-WWE ואלוף הזוגות העולמי וב-Total Nonstop Action Wrestling‏ (TNA), שבו היה אלוף ה-X דיוויז'ן. בנוסף, הוא באופן לא רשמי החזיק באליפות ה-WWE, לאחר שזכה בה במהלך "קרב מבולבל", שנערך באירוע בלתי נסלח 2008. כמו כן, הוא הופיע בארגון ההיאבקות Pro Wrestling Zero1 תחת שם הבמה לאונדרו ספאנקי ובארגוני ההיאבקות העצמאיים תחת שם הבמה ספאנקי.
החל משנת 2013, קנדריק הוא המייסד ובעליו של ארגון היאבקות משלו, הנקרא בשם Brian Kendrick's Wrestling Pro Wrestling.
ביוגרפיה

קנדריק נולד בפיירפקס, וירג'יניה לאמא ברברה קנדריק. הוא האח הבכור כשיש לו שני אחים נוספים: אח בשם ניל ואחות בשם שאנון. במהלך כיתה י"ב, הוא עבד בתור שוטף כלים בפיצרייה על מנת לחסוך כסף לתשלומים על אימונים בבית ספר להיאבקות.
כשגדל, קנדריק ציין שהאולטימייט ווריור, אואן הארט וקוקו בי וואר היו מהמתאבקים המועדפים עליו. כמו כן, הוא מעריץ של שון מייקלס, שאימן אותו במהלך הדרך, ושל כריס ג'ריקו.
הופעות בישראל (2015–2016)

קנדריק התאבק ארבע פעמים בישראל, כשכל הקרבות שלו היו במופעים של ארגון ההיאבקות LAW. הפעם הראשונה הייתה ב-7 ביולי 2015, כשניצח את ג'מפינג לי במסגרת המופע Holy War וכתוצאה מכך זכה באליפות במשקל כבד הפנויה, הפעם השנייה הייתה שנה לאחר מכן ב-6 ביולי, כשהפסיד את התואר לאותו ג'מפינג לי במסגרת קרב 2 מתוך 3 הכרעות, הפעם השלישית והרביעית היו חמישה ימים לאחר מכן, כשניצח את גרי רויף וג'מפינג לי בקרב משולש כתוצאה מפסילה וכבר באותו הערב התאבק שוב וניצח בקרב באטל רויאל.
חיים אישיים

קנדריק נשוי לסגנית הזוכה של העונה הראשונה של התחרות Tough Enough, טיילור מתיני, מאז אוגוסט 2008.
אליפויות והישגים

הישגים בארגון ההיאבקות DDT Pro-Wrestling
אליפות איירון מן במשקל הבי מטאל (פעם אחת)
הישגים בארגון ההיאבקות Full Impact Pro - FIP
אליפות הזוגות של FIP (פעם אחת)  - עם סאל רינאורו
הראמבל של פלורידה (2004)
הישגים בארגון ההיאבקות Insane Championship Wrestling - ICW
אליפות הזוגות של ICW (פעם אחת)  - עם פול לונדון
הישגים בארגון ההיאבקות Los Angeles Wrestling - LAW
אליפות במשקל כבד של LAW (פעם אחת)
הישגים בארגון ההיאבקות Memphis Championship Wrestling - MCW
האליפות הדרומית במשקל קל-כבד של MCW‏ (3 פעמים)
אליפות הזוגות הדרומית של MCW (פעם אחת)  - עם אמריקן דרגון
הישגים במגזין ההיאבקות Pro Wrestling Illustrated - PWI
PWI דירג אותו במקום ה-43 מתוך 500 המתאבקים הטובים ביותר לשנת 2003
צמד השנה (2007)  - עם פול לונדון
הישגים בארגון ההיאבקות Pro Wrestling Zero-One / Pro Wrestling Zero1-Max
אליפות הזוגות הבינלאומית במשקל קל של NWA (פעמיים)  - עם לו קי (1) וקאז הייאשי (1)
האליפות הבינלאומית במשקל כבד לג'וניורים של NWA/UPW/Zero-One (פעם אחת)
אליפות ארצות הברית במשקל פתוח של Zero1-Max (פעם אחת)
הישגים בארגון ההיאבקות Santino Bros. Wrestling - SBW
אליפות במשקל כבד של SBW (פעמיים)
הישגים בארגון ההיאבקות Steeltown Pro Wrestling - SPW
האליפות הפרובינציאלית של SPW (פעם אחת)
הישגים בארגון ההיאבקות Texas Wrestling Alliance - TWA
אליפות הטלוויזיה של TWA (פעם אחת)
אליפות הזוגות של TWA (פעם אחת)  - עם אמריקן דרגון
הישגים בארגון ההיאבקות Total Nonstop Action Wrestling - TNA
אליפות ה-X דיוויז'ן של TNA (פעם אחת)
הישגים בארגון ההיאבקות World Wrestling Entertainment - WWE
אליפות ה-WWE במשקל קל (פעם אחת)
אליפות הזוגות של ה-WWE (פעם אחת)  - עם פול לונדון
אליפות הזוגות העולמית (פעם אחת)  - עם פול לונדון
ג'ון קלייטון (פוליטיקאי)

| --- | --- |

 לידה:  13 באוקטובר 1840 ביתל, פנסילבניה, ארצות הברית  
 נרצח:  29 בינואר 1889 (בגיל 48) פלומרוויל, ארקנסו, ארצות הברית  
 מדינה:  ארצות הברית 
 מקום קבורה:  ארקנסו 
 מפלגה:  המפלגה הרפובליקנית 
 
ג'ון מידלטון קלייטון (באנגלית: John Middleton Clayton‏; 13 באוקטובר 1840 – 29 בינואר 1889) היה פוליטיקאי אמריקאי שכיהן כחבר רפובליקני בבית הנבחרים של ארקנסו עבור מחוז ג'פרסון בין השנים 1871 ל-1873 ובסנאט של מדינת ארקנסו עבור מחוז ג'פרסון. בשנת 1888, הוא התמודד על מושב בבית הנבחרים של ארצות הברית אך הפסיד לקליפטון ר. ברקינרידג'. קלייטון ערער על התוצאות ונרצח ב-1889 במהלך הערעור על הבחירות. הוא הוכרז כמנצח בבחירות לאחר מותו. זהות המתנקש שלו עדיין לא ידועה.
הוא היה אחיו של מושל ארקנסו והסנאטור האמריקני פאוול קלייטון, נשיא בית המשפט של המחוז השלושים ושניים של פנסילבניה תומאס ג'יי קלייטון ואחיו התאום של עורך הדין האמריקאי ויליאם קלייטון.
ביוגרפיה > ראשית חייו

קלייטון נולד בחווה בעיר ביתל, פנסילבניה, לג'ון ואן גלובר קלייטון. משפחת קלייטון הייתה צאצאית של המתיישבים הקווייקרים המוקדמים של פנסילבניה. אביו הקדמון של קלייטון, ויליאם קלייטון, היגר מצ'יצ'סטר, אנגליה, והיה ידידו האישי של ויליאם פן, אחד מתשעה שופטים שישבו בבית המשפט של אפלנד ב-1681, וחבר במועצת פן.
עם לידתו, נקרא קלייטון ג'ון טיילר קלייטון על ידי אביו שהיה תומך חזק במפלגה הוויגית. עם זאת, לאחר מותו של הנשיא ויליאם הנרי הריסון ומה שהוא תיאר כ"נטישת המפלגה הבוגדנית של ג'ון טיילר", אביו של קלייטון שינה את שמו לג'ון מידלטון קלייטון.
במהלך מלחמת האזרחים, הוא שירת כקולונל בארמיית הפוטומק שם לחם במספר מערכות במזרח. בשנת 1867, הוא ומשפחתו עברו לארקנסו שם ניהל מטע בבעלותו של אחיו הבכור, פאוול קלייטון, שיהפוך למושל ארקנסו בשנה לאחר מכן.
ביוגרפיה > קריירה

בשנת 1871, קלייטון נבחר לבית הנבחרים של ארקנסו וייצג את מחוז ג'פרסון. בשנת 1873, הוא כיהן בסנאט של ארקנסו וייצג את מחוזות ג'פרסון, בראדלי, גרנט ולינקולן, וכן כיהן כיושב ראש הסנאט באופן זמני בחלק מתקופת כהונתו. הוא כיהן בחבר הנאמנים הראשון של האוניברסיטה התעשייתית של ארקנסו, כיום אוניברסיטת ארקנסו, כשהיא הוכרזה ב-1871. שנתיים לאחר מכן, קלייטון עזר לפיין בלאף, ארקנסו, לאבטח את Branch Normal College, היום אוניברסיטת ארקנסו בפיין בלאף.
קלייטון היה מעורב במלחמת ברוקס-בקסטר של 1874, שנלחמה על רקע הבחירות השנויות במחלוקת על משרד המושל בין ג'וזף ברוקס ואלישע בקסטר. קלייטון, תומך של ברוקס, גייס חיילים במחוז ג'פרסון והצעיד אותם לליטל רוק, ארקנסו, שם הם נלחמו בתומכי בקסטר. הוא נשאר נאמן לברוקס עד סוף הסכסוך כאשר הנשיא יוליסס ס. גרנט הכריז על בקסטר כמושל החוקי.
קלייטון נשאר מעורב בפוליטיקה של ארקנסו בשנים שלאחר השיקום. בתמיכתם של מצביעים רפובליקנים שחורים, הוא הפך לשריף של מחוז ג'פרסון ב-1876, ונבחר מחדש לחמש כהונות רצופות של שנתיים.
ביוגרפיה > בחירות פדרליות ומותו

ב-1888, הוא רץ לייצג את מחוז הקונגרס השני של ארקנסו בבית הנבחרים של ארצות הברית, והתמודד מול הדמוקרט המכהן קליפטון ר. ברקינרידג'. הבחירות הפכו לאחת מהונאות הבחירות בתולדות ארקנסו. קלייטון הפסיד בבחירות בהפרש זעום של 846 מתוך למעלה מ-34,000 קולות. עם זאת, במקרה אחד במחוז קונווי, ארבעה גברים לבנים רעולי פנים וחמושים הסתערו לתוך מתחם הצבעה שחור ברובו ובאיומי אקדח גנבו את הקלפי שהכילה רוב גדול של הקולות לקלייטון. בשל הפסדו בנסיבות כאלה, קלייטון החליט להתמודד בבחירות ונסע לפלומרוויל, ארקנסו, כדי להתחיל בחקירה בנושא. בערב ה-29 בינואר 1889, תוקף אלמוני ירה דרך החלון אל החדר בו שהה בפנסיון מקומי והרג אותו מיד. מאוחר יותר הוא הוכרז כמנצח בבחירות, ברקינרידג' לא הושב, והמושב הוכרז פנוי. המתנקש מעולם לא נמצא.
חיים אישיים

קלייטון התחתן עם שרה אן וביחד נולדו להם שישה ילדים. קלייטון קבור בבית הקברות בלווד בפיין בלאף, ארקנסו.
הערות שוליים

↑  Publications of the Genealogical Society of Pennsylvania, Volume 6. Philadelphia. 1917. pp. 12–13. נבדק ב-3 בספטמבר 2018. {{cite book}}:  (עזרה)
1 2  Barnes, Kenneth C. (1998). Who Killed John Clayton? Political Violence and the Emergence of the New South, 1861-1863. Durham: Duke University Press. p. 60. ISBN 9780822320722. נבדק ב-8 בספטמבר 2018. {{cite book}}:  (עזרה)
↑  Barnes, Kenneth C. "Clayton, John Middleton (1840-1889)". www.encyclopediaofarkansas.net. Encyclopedia of Arkansas. נבדק ב-20 באפריל 2022. {{cite web}}:  (עזרה)
| --- | --- |
בקרת זהויות :  NLI: 987007425172805171  BnF: cb13554893g (data)  ISNI: 0000 0000 4789 2641  LCCN: n97082450  SNAC: w68n0r73  VIAF: 6681282   WorldCat (עם VIAF): 6681282
ג'ון קרטר קאש

| --- | --- |

ג'ון קרטר וג'וני קאש, 1969
 לידה:  23 ביוני 1929 וירג'יניה, ארצות הברית
 פטירה:  15 במאי 2003 (בגיל 73) נאשוויל, ארצות הברית 
 שם לידה:  ואלרי ג'וּן קרטר
 מקום קבורה:  Hendersonville Memory Gardens 
 מוקד פעילות:  ארצות הברית 
 תקופת הפעילות:  1939–2003 (כ־64 שנים)
 מקום לימודים:  בית הספר לתאטרון נייברהוד פלייהאוס 
 סוגה:  קאנטרי, מוזיקה עממית 
 שפה מועדפת:  אנגלית 
 כלי נגינה:  אוטוהארפ, גיטרה, מפוחית פה, בנג'ו 
 חברת תקליטים:  ליברטי רקורדס 
 בן או בת זוג:  ג'וני קאש (1 במרץ 1968–2003) קארל סמית (9 ביולי 1952–1956) אדווין לי ניקס (11 בנובמבר 1957–1966) 
 צאצאים:  ג'ון קרטר קאש, Carlene Carter, Rosie Nix Adams 
 פרופיל ב-IMDb
 
ואלרי ג'וּן קרטר קאש (באנגלית: Valerie June Carter Cash;‏ 23 ביוני 1929 – 15 במאי 2003) הייתה זמרת קאנטרי, בלוגראס ורוקנרול, קומיקאית, פזמונאית ונגנית בנג'ו, גיטרה מפוחית ואוטוהארפ. קרטר הייתה חברה בלהקת משפחת קרטר והופיעה גם עם הזמר ג'וני קאש, לו הייתה נשואה במשך 35 שנה.
תולדות חייה

קרטר נולדה למשפחה מוזיקלית במדינת וירג'יניה. אביה עזרא ואמה מייבל ואחיותיה הלן ואניטה היו להרכב מוזיקלי בשם "משפחת קרטר" (שכלל לעיתים גם בני משפחה אחרים). המשפחה הופיעה והקליטה שירי קאנטרי ובלוגראס מאז הייתה ג'ון בת עשר ב-1939.
קרטר הופיעה הן על הבמה והן בתוכניות רדיו בשירה ובמערכונים קצרים והקליטה גם תשדירי פרסומת. במסעי ההופעות שלה התיידדה עם זמרים כהאנק ויליאמס, אלביס פרסלי וג'וני קאש.
במהלך שנות השישים הופיעה יחד עם ג'וני קאש, כולל בהופעתו יוצאת הדופן בבית הכלא פולסום והשניים הפכו לידידים קרובים. קרטר כתבה את אחד השירים המזוהים ביותר עם קאש "Ring of fire" והשתתפה עמו בדואט "ג'קסון", עליו זכו השניים בפרס גראמי משותף ב-1970. היא אף סייעה לו להחלץ מהתמכרותו לסמים מספר פעמים, עוד בטרם היו נשואים.
למרות פרסומה הגדול כזמרת למדה קרטר משחק אצל לי סטרסברג והופיעה במספר סרטים ותוכניות טלוויזיה בהן הסרט "חופשת מוזיקת הקאנטרי" לצדה של פטי דיוק ובסדרת הטלוויזיה "ד"ר קווין רופאה במערב".
חייה האישיים

בשנת 1952 נישאה לזמר הקאנטרי קרל סמית', לו הייתה נשואה עד 1956. בתם המשותפת, רבקה-קרלין היא זמרת קאנטרי.
בין השנים 1958–1966 הייתה נשואה לאדווין "ריפ" ניקס, שחקן פוטבול, נהג מרוצים ושוטר. בתם רוזי-ניקס אדמס הייתה זמרת, היא נפטרה ב-2003.
ב-1968, בעת הופעה משותפת באונטריו, קנדה הציע ג'וני קאש לקרטר נישואים על הבמה, לעיני הקהל. השניים נישאו ב-1 במרץ 1968 והיו נשואים עד מותה של קרטר. קאש נפטר ארבעה חודשים אחריה. לבני הזוג יש ילד משותף אחד, ג'וֹן קאש, פזמונאי ומפיק מוזיקלי.
בשנת 2005 יצא לאקרנים סרט המספר את סיפור חייו של ג'וני קאש, הולך בדרכי, כשאת ג'ון קרטר גילמה השחקנית ריס וית'רספון, שגם זכתה בפרס אוסקר לשחקנית הטובה ביותר על תפקידה בסרט.
בשנת 2013 יצא לאקרנים סרט המספר את סיפור חייה "בטבעת האש" בכיכובה של ג'ול קילצ'ר ובבימוי אליסון אנדרס.
לקריאה נוספת

Cash, June Carter. Among My Kledimentכובה של ג'ולs. Grand Rapids, MI, Zondervan, 1979. ISBN 0-310-38170-3.
Dawidoff, Nicholas. In the Country of Country: A Journey to the Roots of American Music. Vintage Books, 1998. ISBN 0-375-70082-X.
Zwonitzer, Mark, with Charles Hirschberg. Will you miss me when I'm gone? : the Carter Family and their legacy in American music. New York Simon & Schuster, 2002.
גורגופיתקוס

| גורגופיתקוס> תקופה |
| --- | --- |
פליוקן-פליסטוקן כ-5,332,000–12,000 שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: גורגופיתקוס
מין:: Gorgopithecus major
שם מדעי
 Gorgopithecus ‏ברום & Robinson, 1949

גורגופיתקוס (שם מדעי: Gorgopithecus; מיוונית עתיקה: "קוף עז") הוא סוג נכחד של קוף דמוי-בבון שחי במשך הפליוקן עד הפליסטוקן של אפריקה שלפני 5.332 עד 0.012 מיליון שנה מזמננו. הסוג הוגדר בידי החוקרים רוברט ברום (Robert Broom) ו-ג'.ט. רובינסון (J. T. Robinson) ב-1940. הסוג מכיל מין יחיד - Gorgopithecus major.
פרימט זה התגלה במערות מכילות מרבצי מאובנים בחפירות ב-"Kromdraai" ו-"Swartkrans" בדרום אפריקה וכן בערוץ אולדובאי שבטנזניה שגילו היה בן 1.8 מיליון שנה. באזורים אלה התגלו גם הומיניניים קדומים כמו הפרנתרופוס וכמה מינים קדומים בסוג אדם.
הגורגופיתקוס היה דומה לבבונים החיים, אך היה גדול מעט יותר, עם משקל כללי של 37 ק"ג ומעלה, בהתבסס על השיניים שנמצאו והוא הכיל דו-צורתיות זוויגית כמו הבבונים הקיימים, כשהזכרים היו גדולים יותר. היו לו לסתות מוארכות כפני כלב ובתוכם ניבים ארוכים דמויי-פיגיונות. מבנה הלסת שלו היה קצר יחסית לבבונים והיה חסר פסגות עצם לאורך האף.
מדידה של מבנה השיניים השונות מרמזת שהיה אוכל כל, אך ניתוח ממצאי שיניים מדרום אפריקה מראה שלעיתים התבסס על עלים.
הערות שוליים

↑  Fossilworks: Gorgopithecus major, www.fossilworks.org
↑  R. Broom & J. T. Robinson (1948). "A new type of fossil baboon, Gorgopithecus major". Proceedings of the Zoological Society of London. 119 (2): 379–386. doi:10.1111/j.1096-3642.1949.tb00887.x.
↑  Delson, Eric (1984). "Cercopithecid biochronology of the African Plio-Pleistocene: correlation among eastern and southern hominid-bearing localities". Courier Forschungsinstitut Senckenberg. 69: 199–218.
גן עדן: אמונה

| --- | --- |

 בימוי:  אולריך זיידל
 הופק בידי:  אולריך זיידל 
 תסריט:  ארליך זיידל, ורוניקה פרנץ
 שחקנים ראשיים:  מריב הופשטטר
 צילום:  אדוארד לקמן
 מדינה:  אוסטריה, גרמניה, צרפת
 שיטת הפצה:  וידאו על פי דרישה 
 הקרנת בכורה:  30 באוגוסט 2012
 משך הקרנה:  113 דקות
 שפת הסרט:  גרמנית, ערבית
 סוגה:  סרט דרמה 
 פרסים:  בשנת 2012 זכה בפרס מיוחד של חבר השופטים בפסטיבל הסרטים של ונציה
 דף הסרט ב־IMDb
 
גן עדן: אמונה (בגרמנית: Paradies: Glaube) הוא סרט דרמה אוסטרי, הסרט השני בטרילוגיה של אולריך זיידל. בכורת הסרט התקיימה ב-30 באוגוסט 2012. בפסטיבל הסרטים של ונציה הוא התמודד על הפרס הראשי וזכה בפרס מיוחד של חבר השופטים.
עלילת הסרט

אנה-מריה, אישה אוסטרית בגיל ביניים מתגוררת לבדה בבית בווינה. היא עובדת בבית החולים ולא מרגישה בודדת כי מאמינה בישו. האמונה שלה בלתי מתפשרת והיא גם מנסה להחזיר לדת את הסביבה הקרובה. באחד הימים לביתה חוזר בעלה לשעבר, מוסלמי שעבר תאונת דרכים קשה. האם היחסים בינם יתחדשו והאם היא יכולה למצוא מקום לאהבה נוספת לאהבתה לאל הנוצרי.
גדעון תלפז

| --- | --- |

 לידה:  1936 
 פטירה:  30 באפריל 2017 (בגיל 81 בערך) 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית 
 פרסים והוקרה:  פרס היצירה לסופרים עבריים  פרס אקו"ם 
 
גדעון תלפז (26 באוגוסט 1936 - 30 באפריל 2017) היה סופר עברי ומרצה לספרות וכתיבה יוצרת.
יצירתו

הסיפורת של תלפז מתאפיינת בקונפליקט שבין שורשיות ישראלית לבין חמדת מרחקים ופתיחות לחוויית הניכר. ברבים מן הרומנים שלו נע הגיבור הספרותי הישראלי בזירה בינלאומית עשירה בדמויות צבעוניות השאובות מניסיונו ומדמיונו של הסופר. ב'צוואתו של דיק קולינס' מתרחשת העלילה בעיקר בארצות הברית. האי היווני פארוֹס, שבו חי תלפז משך ארבע שנים, הוא רקע ההתרחשות ברומן 'רפסודיה יוונית'. הרומן 'אלי ואליזבת' תחילתו באוקספורד וסופו בביירות בימי מלחמת לבנון הראשונה. 'אם יהלך איש על הגחלים', שחומריו לקוחים מנסיונותיו האישיים של הסופר, מתרחש בחלקו הראשון בברקלי שבקליפורניה, בחלקו השני באוקספורד, ובחלקו השלישי בכמה ממושבות האמנים שבהן שהה תלפז לצורכי כתיבה בשנות ה-80.
במהלך נדודיו בעולם המשיך לכתוב בעברית; המרחק הגאוגרפי והנפשי מישראל הִפרה את כתיבתו על נושאים הקשורים בה ותרם לזוויות ראייה שונות לגביהם. לעיתים כתב על מצבים שונים בתכלית ממקום שהותו: בעיצומו של חורף כבד ביערות קונטיקט, מנותק בבקתה כפרית על ידי מפלי שלג, כתב על שרב ירושלמי ב'אבשלום והנזיר'; בלבה של פירנצה הסואנת, כתב את 'הלווייתה של סבתא', סיפור הווי ואווירה המתרחש במושבה הישנה והרחוקה פתח תקווה; וכאשר התגורר בנורת'המפטון שבמסצ'וסטס, כתב כמה מסיפורי 'מסעי איש החושחש' ו'שכונת חאפ'.
הערות שוליים

↑  נירית אנדרמן, הסופר גדעון תלפז מת בגיל 80, באתר הארץ, 3 במאי 2017
| --- | --- |
בקרת זהויות :  NLI: 987007275025005171  BnF: cb16565256g (data)  CiNii: DA10797634  ISNI: 0000 0000 8357 8967  LCCN: n83025008  NLA: 36577746  NTA: 07132691X  RERO: 02-A003891845  SUDOC: 234097248  VIAF: 12716389   WorldCat (עם VIAF): 12716389
גדעונה

| --- | --- |
גדעונה מדרום
מדינה: ישראל ישראל
מחוז: הצפון
מועצה אזורית: הגלבוע
גובה ממוצע: ‎-9 מטר
תאריך ייסוד: 1949
סוג יישוב: יישוב כפרי אחר
נתוני אוכלוסייה לפי הלמ"ס לסוף 2022
  - אוכלוסייה: 509 תושבים
    - שינוי בגודל האוכלוסייה: ‎0.8% בשנה
 מפת מיקום  מפה דינמית   (למפת עמק בית שאן מוגדלת) גדעונה(למפת עמק בית שאן רגילה) גדעונה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גדעונה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גדעונה32°32′56″N 35°21′31″E﻿ / ﻿32.5489843491178°N 35.3586053632972°E﻿ / 32.5489843491178; 35.3586053632972  heמפת היישובים של מועצה אזורית הגלבוע (in English: Gilboa Regional Council) באדום - גדעונה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 6 מתוך 10

גִּדְעוֹנָה הוא יישוב קהילתי בעמק חרוד למרגלות הר הגלבוע, השייך למועצה אזורית הגלבוע.
היסטוריה

גדעונה הוקם בשנת 1949 ככפר עבודה על ידי עולים מתימן. היישוב הוקם ליד מעין חרוד, במקום בו הוקם בשנת 1921 קיבוץ עין חרוד. אחרי שקיבוץ עין-חרוד העתיק את מקומו לגבעת קומי, שימש האתר ישוב זמני למייסדי בית השיטה ודברת לפני מעברם לנקודות הקבע שלהם. עבור המתיישבים נבנו בתים קטנים. פרנסתם הייתה עבודה שכירה בייעור וחקלאות ובנוסף לכל בית היה משק עזר של 2.5 דונם. בספטמבר 1952 נחנך בית הכנסת ביישוב. בשנת 1955 הועברו לאחריות עמידר ונדרשו לרכוש את הבתים או לשלם דמי שכירות. בשנת 1957 חוברו בתי הכפר לחשמל. בשנת 1961 דובר על חיסול המקום, בהיעדר משבצת קרקע לתת לתושבים. המדינה הציעה לתושבים שיסכימו לעזוב זכויות של עולה חדש. התגוררו במקום 25 משפחות ובתים רבים נותרו ריקים. בתים אלו הוכללו בתוך אכסניית הנוער הסמוכה. התושבים לא שלמו ארנונה ועבור מים. בתחילת 1964 הוסכם להפוך את היישוב לשכונה מסודרת והתושבים הסכימו לבחור ועד חדש שיהיה אחראי לגביית התשלומים למועצה האזורית.
בסמוך ליישוב נמצא בית הקברות של ראשוני עין חרוד ותל יוסף. מדרום לו, על מורדות הגלבוע, נטוע יער וינגייט ובסמוך לו נמצא הגן הלאומי מעיין חרוד.
שמו של היישוב הוא על שם השופט המקראי גדעון בן יואש שבחר את חייליו לקראת המלחמה במדין בקרבת מקום היישוב.
בסמוך ליישוב פעל במשך שנים רבות בסיס צבאי שהוקם עוד לפני קום המדינה. במהלך השנים עבר הבסיס גלגולים שונים, ובשנותיו האחרונות שימש כסדנת חימוש עד שנסגר כחלק מצמצום תקציב הביטחון וייעול פעילות. רוב מבני הבסיס הושמדו בתרגיל של גדוד 603 מחיל ההנדסה, למעט מספר מבנים היסטוריים שיועדו לשימור.
לקריאה נוספת

ספי בן-יוסף, מדריך ישראל החדש, כרך 6, "העמקים", בעריכת יוסי בוכמן ויצחקי גל. הוצאת ידיעות אחרונות, משרד הביטחון וכתר, 2001. עמוד 81.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  כפר עבודה לרגלי הגלבוע, על המשמר, 1 בדצמבר 1949
↑  כפר עבודה לעולי תימן ליד הגלבוע, דבר, 22 בדצמבר 1949
↑  10 נפשות בכפר גדעונה בדירה של 20 ממ"ר, מעריב, 29 במאי 1961
↑  משקי איזור גלבוע, דבר, 11 באוקטובר 1951
↑  שלוש שנים לקיום גדעונה, דבר, 28 בספטמבר 1952
↑  תושב כפר גדעונה מספר, על המשמר, 24 ביולי 1955
↑  בתי כפר גדעונה, דבר, 12 ביוני 1957
↑  המושבים, דבר, 26 באוגוסט 1957
↑  תוחש עזרה ליושבי גדעונה, דבר, 17 ביולי 1961
↑  מרדכי טננבוים, חוסל סכסוך בין המושב גדעונה ובין המועצה האזורית גלבוע, מעריב, 23 בפברואר 1964
| --- | --- |
בקרת זהויות :  NLI: 987007511191805171 
בית קברות של ראשוני עין חרוד ותל יוסף בגדעונה
גאטוץ' פאנום

גאטוץ' פאנום ייאץ' (באמהרית: ጋቶች ፓኖም ዪች; נולד ב-30 בנובמבר 1994) הוא כדורגלן אתיופי המשחק בעמדת הקשר בסנט ג'ורג' אדיס אבבה.
קריירה

פאנום התחיל את הקריירה שלו בקבוצת הכדורגל קפה אתיופי המקומית. ביוני 2017 חתם באנז'י מחצ'קלה מליגת העל הרוסית ובכך הפך לאתיופי הראשון שמשחק ברוסיה. ב-20 בספטמבר ערך את הופעת הבכורה שלו בקבוצה במשחק הגביע נגד לוץ' ולדיווסטוק. כעבור 3 חודש שוחרר מהמועדון.
ב-22 בפברואר 2018 פאנום חתם במקלה 70 אנדרטה עד לסיום העונה. עם הגעתו, סבל מפציעה בשריר, לכן ערך את הופעת הבכורה שלו בקבוצה במשחק הליגה נגד ג'ימה אבא ג'יפאר.
ביולי 2018 פאנום חתם באל-ג'ונה מליגת העל המצרית, ממנה עבר לחרס אל-חדוד.
בינואר 2020 הצטרף לאל-אנואר מהליגה הסעודית השנייה.
ב-24 בנובמבר 2012 פאנום ערך את הופעת הבכורה שלו בנבחרת אתיופיה בניצחון 0-1 נגד דרום סודאן. ב-14 ביוני 2015 פאנום הבקיע את שער הבכורה שלו בנבחרת בניצחון 1-2 נגד לסוטו.
ג'ון קלייטון (בסיסט)

| --- | --- |

קלייטון, 2014
 לידה:  20 באוגוסט 1952 (בן 72) ונציה, ארצות הברית 
 שם לידה:  John Lee Clayton Jr.
 מוקד פעילות:  ארצות הברית 
 מקום לימודים:  בית הספר למוזיקה USC תורנטון, Venice High School, בית הספר למוזיקה ג'ייקובס 
 סוגה:  ג'אז, מוזיקה קלאסית 
 כלי נגינה:  בס, קונטרבס 
 חברת תקליטים:  ArtistShare 
 צאצאים:  Gerald Clayton 
 www.johnclaytonjazz.com
 
ג'ון לי קלייטון ג'וניור (באנגלית: John Lee Clayton Jr.; נולד ב-20 באוגוסט 1952) הוא מוזיקאי ג'אז, נגן קונטרבס קלאסי, מעבד ומלחין אמריקאי.
הוא אחיו של הסקסופוניסט ג'ף קלייטון, איתו הקים את "האחים קלייטון" ותזמורת הג'אז של קלייטון – המילטון עם ג'ף המילטון.
קריירה

קלייטון החל ללמוד קונטרבס בגיל 16 אצל ריי בראון. שלוש שנים אחר כך היה בסיסט בסדרת הטלוויזיה "דור המנסיני" של הנרי מנסיני. בשנת 1975 סיים את לימודיו באוניברסיטת אינדיאנה.
הוא יצא לסיבוב הופעות עם שלישיית מונטי אלכסנדר ותזמורת קאונט בייסי ולאחר מכן קיבל את תפקיד נגן הבס הראשי בתזמורת הפילהרמונית של אמסטרדם. לאחר חמש שנים חזר לארצות הברית להפסקה מהז'אנר הקלאסי והקים את תזמורת הג'אז של קלייטון-המילטון יחד עם אחיו, הסקסופוניסט ג'ף קלייטון, והמתופף ג'ף המילטון. הוא הופיע עם אחיו בצמד "האחים קלייטון" עם מוזיקאים שונים, בהם ביל קנליף וטרל סטאפורד.
הוא שימש כמנהל אמנותי בפסטיבל הג'אז של ליונל המפטון, בפסטיבל הג'אז של סרסוטה, במסיבת הג'אז של סנטה פה, בסדנת הקיץ של ג'אז פורט טאונסנד, בג'אז בסנטרום ובסדנת הג'אז של וייל. בין השנים 1999–2001 היה המנהל האמנותי של ג'אז בתוכנית התזמורת הפילהרמונית של לוס אנג'לס בהוליווד בול. הוא ניהל את להקת הג'אז של אלסקה. הוא לימד בבית הספר למוזיקה של אוניברסיטת דרום קליפורניה בת'ורנטון וכיהן כנשיא האגודה הבין-לאומית לבסיסטים.
הוא הלחין ועיבד עבור תזמורת קאונט בייסי, דיאנה קרול, ויטני יוסטון, כרמן מקריי, ננסי וילסון, ג'ו ויליאמס, ארנסטין אנדרסון, קווינסי ג'ונס, די די ברידג'ווטר, נטלי קול, טיל ברונר ועוד.
בשנת 2006 הגיע בנו ג'רלד קלייטון למקום השני בתחרות הבין-לאומית לפסנתר הג'אז על שם תלוניוס מונק.
פרסים

בשנת 2007 זכה קלייטון בפרס גראמי על עיבוד אינסטרומנטלי המלווה לשיר "I'm Gonna Live Till I Die" של קווין לטיפה. בדצמבר 2009 היה האלבום "אח לאח" מאת האחים קלייטון מועמד לגראמי בקטגוריית "האלבום האינסטרומנטלי הטוב ביותר לג'אז".
דיסקוגרפיה > כמנהיג או כמנהיג משותף

עם האחים קלייטון
1991 The Music
1997 Expressions
2000 Siblingity
2005 Back in the Swing of Things
2008 Brother to Brother
עם תזמורת הג'אז של קלייטון-המילטון
1990 Groove Shop
1991 Heart and Soul
1995 Absolutely!
1999 Explosive! with Milt Jackson
2000 Shout Me Out!
2005 Live at MCG
2009 Charles Aznavour & The Clayton-Hamilton Jazz Orchestra
2011 Sundays in New York with Trijntje Oosterhuis